5.7.2003 Den Europæiske Unions Tidende L 168/15 KOMMISSIONENS FORORDNING (EF) Nr. 1207/2003 af 4. juli 2003 om udstedelse af importlicenser for visse former for svampekonserves KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Kommissionens forordning (EF) nr. 2125/ 95 af 6. september 1995 om åbning og forvaltning af toldkon- tingenter for svampekonserves (?), senest ændret ved forordning (EF) nr. 1142/2003 (?), særlig artikel 1 og 2, og ud fra følgende betragtninger: (1) I artikel 6, stk. 4, i forordning (EF) nr. 2125/95 er det fastsat, at hvis de mængder, der er ansøgt om licens for, overstiger de mængder, der er til rådighed, fastsætter Kommissionen en enhedssats, som de pågældende ansøgninger skal nedsættes med, og suspenderer udste- delsen af licenser for efterfølgende ansøgninger. (2) De mængder, for hvilke der den 1. og 2. juli 2003 blev ansøgt om licens i henhold til artikel 4, stk. 1, litra b), i forordning (EF) nr. 2125/95 for produkter med oprin- delse i Kina, overstiger de mængder, der er til rådighed. Det bør derfor fastsættes, i hvilket omfang der kan udstedes licenser, og udstedelsen af licenser bør suspen- deres for alle efterfølgende ansøgninger — UDSTEDT FØLGENDE FORORDNING: Artikel 1 Der udstedes importlicens for 40,06 % af mængden i de importlicenser for produkter med oprindelse i Kina, der er ansøgt om den 1. og 2. juli 2003 efter artikel 4, stk. 1, litra b), i forordning (EF) nr. 2125/95, og for hvilke ansøgningerne er fremsendt til Kommissionen den 3. juli 2003, med anførelse af angivelsen i artikel 11, stk. 1, i nævnte forordning. Artikel 2 Udstedelsen af importlicenser, der ansøges om i henhold til forordning (EF) nr. 2125/95, suspenderes for ansøgninger indgivet i perioden fra den 3. juli til den 31. december 2003. Artikel 3 Denne forordning træder i kraft den 5. juli 2003. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. juli 2003. () EFT L 212 af 7.9.1995, s. 16. (?) EUT L 160 af 28.6.2003, s. 39. På Kommissionens vegne J. M. SILVA RODRIGUEZ Generaldirektør for landbrug